ConseggioLigure/zenamt huggingface dataset:
Ligurian:
# Çerne l’autobo

– Che autobo piggemmo?

– Dimme ti, se te gusta de ciù ammiâ o mâ, poemmo piggiâ o chinze, sedonca, pe fâ ciù fito, porriëscimo piggiâ o dïsette, ma o Corso Euröpa o l’é unna vista ch’a mette tristessa.

– Ti dixi? Ma tanto quande s’arriva à Nervi se rescioemmo! E se, comme an dito, no se peu anâ in sciâ Passaggiâ pe-o mâ gròsso, poemmo anâ inti Parchi…

– Scì, però se l’é vea ch’a l’é unna meistraladda, reiseghemmo de finî de lengê inti remoin de pua: into Parco l’é za un pö che no se fa ciù a ciantomaçion do zerbo, inte çerti ponti o pâ bombezzou!

– Baccere comme t’ê öxello de gramma neuva! Ma figurite se no an fæto o prou! Gh’emmo i megio giardinê d’Italia!

– Mia, no gh’ò coæ de parlâ de glöie passæ…

– T’ê delongo o mæximo, se no anemmo à finî pe parlâ de politica e rattellâ, no t’ê contento!

– Stanni à sentî, anemmo inta Gallaia d’Arte Moderna, coscì mi no veddo tutto quello ch’an desentegou inti Parchi, no fasso o moro da desmuo e ti, no ti m’angosci.

– Scì, femmo coscì. Ascì se oua te mandieva à quello paise, atro che anâ à Nervi!

English translation:
# Choosing the Bus

“Which bus should we take?”

You tell me, if you’d rather look at the sea we could take the fifteen, otherwise, to be quicker, we could take the seventeen, but Corso Europa is a view that gets you down.

“You think? Anyway, once we get to Nervi we’ll cheer up! And if, like they said, we can’t walk along the Passeggiata because of the rough sea, we can go to the Parks…”

“Yes, but if it’s really a mistral storm, we risk easily ending up in the dust whirlwinds: it’s been a while since they replanted the lawn in the Parks, in certain spots it looks bombed out!”

“Goodness, what a bird of ill omen you are! As if they hadn’t redone the lawn! We have the best gardeners in Italy!”

“Look, I don’t feel like talking about past glories…”

“You’re always the same, if we don’t end up talking politics and arguing, you’re not happy!”

“Look, let’s go to the Gallery of Modern Art, that way I won’t see everything they’ve uprooted in the Parks, I won’t put on my funeral face and you won’t bother me.”

“Yes, let’s do that. Even though right now I’d tell you where to go, never mind going to Nervi!”
Ligurian:
# Contando i ponti a-a cirolla

– Dixeutto, dixineuve, vinti, vintuña… Fasso carte…

– O sette bello o l’é o mæ.

– O sette bello o l’é o teu. Ti fæ sette bello, dinæ… A primmea de chi a l’é?

– Contila ti, che mi no son bon.

– Aloa, mi gh’ò doî sette e un sëi… M’ammanca spâ… Ti cöse t’æ de spâ?

– De spâ gh’ò un quattro.

– Aloa ninte, mi gh’ò un asso, a primmea a l’é a mæ. Aloa mi fasso carte e primmea, ti ti fæ dinæ e sette bello…

– E fasso a bassa da l’un a-o trei.

– Ah, scì, t’ô lì. Aloa mi fasso doî, ti ti fæ doî e trei, çinque… À quante semmo?

– Quante sgobbe t’aivi fæto, che no l’ò ciù in cheu?

– Çinque sgobbe.

– Aloa mi vaggo à çinquantedoî e ti ti t’affermi à quaranteneuve. Ò guägno!

– E t’ô creddo, con tutte e boñe che ti gii delongo… Va ben, ne femmo unn’atra?

– Dagghe, coscì no ti t’allamenti che no son sportivo.

– Ben, aloa remescia e carte.

– Comme, remescia e carte! Ê ò tòsto dæte mi!

– Scì, ma t’æ guägno, ti vorriæ fâme a-o manco sto piaxei?

– E va ben… Coppa.

– Passo. Ammia se ti peu mette torna trenta in sciâ töa!

English translation:
# Counting the Points in Cirulla

“Eighteen, nineteen, twenty, twenty-one… I’ve got cards…”

“The pretty seven is mine.”

“The pretty seven is yours. You take pretty seven, coins… Whose primiera is it?”

“You count it, I’m no good at it.”

“So, I’ve got a seven and a six… I’m missing spades… What do you have in spades?”

“In spades I’ve got a four.”

“Then nothing, I’ve got an ace, the primiera is mine. So I take cards and primiera, you take coins and pretty seven…”

“And I take the low cards from one to three.”

“Ah, right, there we go. So I make two, you make two plus three, five… Where are we at?”

“How many sweeps had you made, I don’t remember?”

“Five sweeps.”

“Then I go to fifty-two and you stay at forty-nine. I won!”

“I should think so, with all the good cards you keep turning up… Oh well, shall we play another?”

“All right, that way you can’t complain that I’m not a good sport.”

“Good, then shuffle the cards.”

“What do you mean, shuffle the cards! I just dealt them!”

“Yes, but you won, you can do me at least this favor, can’t you?”

“Oh, fine… Cut.”

“I pass. Try putting thirty on the table again!”
Ligurian:
# Zugando a-a cirolla

– Cöse t’æ piggiou?

– O sëi e o sbiro…

– E comme ti fæ à piggiâ o sëi co-o sbiro? En quattòrze! Lascia lì in sciâ töa.

– Comme, ma no en chinze?

– Aloa, se ti piggi dònna e sëi ti fæ chinze. O sbiro o vâ eutto. Donca co-o sbiro ò che ti piggi un atro sbiro, ò che ti piggi o sette.

– Me sconfondo delongo…

– Va ben. Intanto marca dexe ponti pe mi.

– Comme, dexe ponti?

– Ammia chì, trei asci. E con sto chì fasso fiña sgobba.

– Bellan, ma t’æ ciù cû che anima…

– Scì, dagghe, zeuga. Ma stavòtta ammia a-o manco de contâ ben.

– O poncin o l’é o sette de dinæ ò de coppe?

– O sette de coppe.

– Aloa marchime træ sgobbe. Ammia chì.

– T’æ o sette de coppe e doî çinque. Comme ti fæ à fâ træ sgobbe?

– Çinque e çinque, dexe… Ah, scì, t’æ raxon…

English translation:
# Playing Cirulla

“What did you take?”

“The six and the jack.”

“But how can you take the six with the jack? That’s fourteen! Leave it there on the table.”

“What do you mean, isn’t it fifteen?”

“Look, if you take the queen and the six it makes fifteen. The jack is worth eight. So, with the jack, you either take another jack, or the seven.”

“I always get confused…”

“Fine. Meanwhile, mark down ten points.”

“What do you mean, ten points?”

“Look here, three aces. And with this I also make scopa.”

“Damn, what luck…”

“Yeah, sure, just play. But this time at least try to do the math right.”

“Is the wild card the seven of coins or of cups?”

“The seven of cups.”

“Then mark me down three scope. Look here.”

“You’ve got the seven of cups and two fives. How can you make three scope?”

“Five plus five, ten… Ah, yes, you’re right…”
Ligurian:
# Inta coxiña, à l’oa da çeña

– Cöse ti veu inandiâ de çeña?

– Mah, ghe saiæ ancon sta meza succa e sto pevion da deuviâ.

– Ben, aloa se femmo unna pastasciuta con un pö de cremma de verdua e quarcös’atro ancon. Inta despensa gh’é un sacchettin de lentigge averto.

– D’accòrdio, aloa intanto fasso boggî e lentigge.

– Scì, ma primma regòrdite de lavâle con de l’ægua freida. Mi intanto comenso à taggiâ a succa. Dond’o l’é o cotello gròsso?

– Ammia lì inta cantia donde gh’é e posate.

– Inta cantia o no gh’é.

– Ah scì, mai scemma, o l’ea ancon chì da-o lavello à sciugâ.

– Ben. Ti me passi o taggiou?

– T’ô chì.

– Graçie. Quande t’æ misso à boggî e lentigge, ti me taggi unna meza çioula ò unna scalòtta?

– Scalòtte no ghe n’é ciù. N’arresta unna meza çioula ch’a l’é into frigo.

– Ben, aloa deuvia quella.

– Cös’ò da mette ancon inta poela?

– Ò un pö de butiro, ò sedonca un pö d’euio d’öia, comme t’é ciù cao. Intanto chì gh’é a succa taggiâ.

– E o pevion?

– O pevion gh’ô mettemmo ciù tardi, che tanto o ghe mette ciù pöco à cheuxe. Quande a çioula a comensa à piggiâ o cô, caccighe a succa, ma stanni attenta à no fâla bruxâ. Versighe un pö de vin gianco, coscì a piggiâ ascì un pö de savô.

– Quant’an da cheuxe e lentigge?

– Unna vinteña de menuti, dapeu beseugna scoâle e mettile da unna parte. No se peuan azzonze subito a-a verdua, sedonca vëgnan mòlle.

English translation:
# In the kitchen, at dinnertime

“What do you want to make for dinner?”

“Well, there’s still this half pumpkin and this pepper to use up.”

“Right, then let’s make pasta with a bit of vegetable cream and something else as well. There’s an open bag of lentils in the pantry.”

“All right, then I’ll start boiling the lentils.”

“Yes, but first remember to wash them with cold water. Meanwhile I’ll start cutting the pumpkin. Where’s the big knife?”

“Look there in the cutlery drawer.”

“It’s not in the drawer.”

“Oh right, silly me, it was still here drying by the sink.”

“Good. Will you pass me the cutting board?”

“Here you go.”

“Thanks. Once you’ve put the lentils on to boil, will you chop me half an onion or a shallot?”

“There aren’t any shallots left. We’ve only got half an onion in the fridge.”

“All right, then use that.”

“What else do I need to put in the pan?”

“A bit of butter, or a bit of olive oil, whichever I prefer. Meanwhile here’s the cut-up pumpkin.”

“And the pepper?”

“We’ll put the pepper in later, because it takes less time to cook. When the onion starts turning golden, toss in the pumpkin, but be careful not to let it burn. Pour in a bit of white wine, so it gets a little flavour too.”

“How long do the lentils need to cook?”

“About twenty minutes, then you have to drain them and set them aside. You can’t add them straight to the vegetables, otherwise they go mushy.”
Ligurian:
# Un açidente in coxiña

– Ou, e cöse l’é sto ramadan?

– M’é scuggiou un tondo d’inte moen tanto che çercava de mettilo in sciâ vascellæa e o l’é anæto inte tanti tòcchi.

– Ah, ghe veddo! Ma ti no ti t’é fæta mâ, no?

– Na, o m’é solo che cheito perché se vedde ch’o l’ea ancon un pö insavonou.

– Ben, pe un tondo sciappou no succede ninte. Oua beseugna dâghe de spassoia e levâ tutti sti ciappi, sedonca se va à reisego de ciantâseli inti pê tanto che se cammiña!

English translation:
# An accident in the kitchen

“Hey, what’s all this racket?”

“A plate slipped out of my hand while I was trying to put it on the dish rack and it shattered into a thousand pieces.”

“Ah, I see! But you didn’t hurt yourself, did you?”

“No, it just fell because it was obviously still a bit soapy.”

“Well, nothing’s lost over a broken plate. Now we’ve got to get the broom and sweep up all these shards, otherwise we risk getting them stuck in our feet while we’re walking around!”
Ligurian:
# Annonçi à l’ertoparlante

– Ti veu stâ un pö sitto che n’arriëscio à capî squæxi ninte de quello ch’o dixe l’ertoparlante!

– Squæxi? Perché t’é arriescia à capî quarcösa? Quell’angæzo o ciarbòtta comme tutto!

– Mah! Ò capio che o gio do Pòrto co-o barco o partià à doe oe, e che i biggetti s’accattan depoî a l’Aquäio…

– E quelli pe-a Navebus ch’a va à Pegi?

– Eh, l’é quello che no son arriescia à capî

English translation:
# Loudspeaker Announcements

“Will you be quiet for a moment, I can hardly understand a thing the loudspeaker is saying!”

“Hardly? So you managed to understand something? That contraption mumbles incredibly!”

“Well! I understood that the Harbor tour by ship leaves at two p.m., and that tickets are sold in front of the Aquarium…”

“And the ones for the Navebus that goes to Pegli?”

“Eh, that’s what I couldn’t make out”
Ligurian:
# Da-o fornâ

– Bongiorno, cöse ghe daggo?

– Bongiorno. Aloa... Pe mi doî libbretti e un panetto à l’euio...

– D’accòrdio.

– E dapeu... Scià me ghe fasse pensâ un segondo.

– Va ben, sensa sprescia.

– Fugassa co-e çioule no ghe n’é miga?

– E na, l’emmo finia.

– Va ben, aloa scià me dagghe un tòcco de fugassa co-a sarvia.

– A va ben coscì? [O ghe mostra a dimenscion de un tòcco.]

– Mah, fòscia anche un pittin de meno... Ciù inte l’oexin. Me piaxe sentîla croccâ sott’a-i denti tanto che â giasco.

– Va ben, chì gh’é squæxi un etto.

– Scià lasce coscì. Dapeu scià me dagghe ancon duxento grammi de sto porpetton. Cöse gh’é drento, succhin?

– Succhin e giæe.

– D’accòrdio. Quante l’é?

– Inte tutto, l’é sëi euro e vinti. Ghe metto tutto inte unna borsa?

– Scì, ma o porpetton in çimma, che sedonca o se sciacca.

English translation:
# At the Baker’s

“Good morning, what would you like?”

“Good morning. So… Two libretti and an oil roll for me…”

“All right.”

“And then… Let me think for a moment.”

“That’s fine, no rush.”

“Do you happen to have onion focaccia?”

“No, we’ve run out.”

“All right, then give me a piece of sage focaccia.”

“Is this all right?” [He shows him the size of a piece.]

“Well, maybe a little less… More towards the edge. I like to hear it crunch under my teeth as I chew it.”

“All right, this is almost a hundred grams.”

“Just leave it like that. Then give me another two hundred grams of this savory loaf. What’s in it, zucchini?”

“Zucchini and chard.”

“All right. How much is it?”

“In all it’s six euros twenty. Shall I put everything in one bag?”

“Yes, but the savory loaf on top, otherwise it’ll get crushed.”
Ligurian:
# Travaggi into giardin

– Se m’appenso che doman me tocca anâ à travaggiâ me ven mâ. Oua che s’avvexiña a bella stagion, ò passou tutta a fin da settemaña à dâ recatto a-o giardin e me sento stracco comme tutto.

– E cöse gh’ea da fâ de lou?

– Ben, tanto pe comensâ taggiâ tutte e erbe gramme che l’ea cresciuo inte l’inverno. Me toccou ascroccognîme pe tæra co-a messoia e za dòppo vinti menuti me fava mâ e zenogge.

– Magara no t’aviësci dovuo piggiâte tanta breiga tutt’assemme.

– Eh, ô sò, ma m’ea misso inta testa ch’aiva da fâ quello lou pe fòrsa sto fin de settemaña, de za che gh’ea bello tempo. Coscì dapeu me son misso à dâ do spray pe desentegâ tutte e bestie che gh’ea d’in gio, che de stæ se m’impe delongo tutta a cà de formigoe.

– Chi sa quante rumenta t’aviæ spantegou pe l’äia con quell’affare...

– Me ne fasso assæ. Co-a bella stagion comensa à intrâme formigoe da tutte e fissue e se van à infricciâ inte tutti i canti da cà, mascime inte sganzie donde gh’é da mangiâ. Dapeu me son misso à pittuâ a pòrta da baracchetta donde tëgno i arneixi da giardin, a regadea e tutto o resto.

English translation:
# Garden Work

“If I think that tomorrow I have to go back to work I feel sick. With the fine season approaching, I spent the whole weekend tidying up the garden and I feel wrecked.”

“And what work needed doing?”

“Well, first of all cutting all the weeds that grew during the winter. I also had to crouch down on the ground with the sickle and after twenty minutes my knees were already aching.”

“Maybe you shouldn’t have pushed yourself so hard all at once.”

“Yeah, I know, but I’d got it into my head that I absolutely had to get that work done this weekend, since the weather was nice. Then I started spraying that stuff to wipe out all the insects around there, since in the summer my house always fills up with ants.”

“Who knows how much filth you spread into the air with that thing…”

“I don’t give a damn. When the warm weather comes the ants start getting in through every crack and worm their way into every corner of the house, especially on the shelves where there’s food. Then I set about painting the door of the little shed where I keep the gardening tools, the watering can, and everything else.”
Ligurian:
# Leçion de guidda

– A primma cösa da fâ primma ancon de fâ partî a machina a l’é de levâ o fren à man. Chì semmo in cian e inte sto caxo o l’é za tiou zu.

– E dapeu?

– Oua gia a ciave e açendi a machina. Ti veddi che s’açende o cruscòtto?

– Ben, oua comm’ò da fâ pe fâla partî?

– Pe primma cösa mettite a çenta, che no se sa mai. Ancon d’assæ che sta chì a l’é unna machina vegia, sedonca comensiæ à sunnâ de spie.

– Ghe vorrià za tutta che â fasse partî, figurite se ghe veu che se mettemmo a çenta…

– Ti fanni comme te diggo, che se se piggemmo unna bolletta pe no aveighe a çenta inlassâ te â fasso pagâ à ti. Pe fâ partî a machina beseugna tiâ sciù o pê d’in sciô pedale da frescion e comensâ à sciaccâ cian cianin l’acceleratô. Dagghe…

[A machina pâ ch’a parte, ma se blòcca de ficco]

– Comm’a l’é ch’a no parte?

– Te l’aiva dito de lasciâ anâ a frescion cian cianin.

– Ciù cianin de coscì…

– Ah, mia chì, t’aivi a segonda. Beseugna che ti cangi co-a primma se ti veu che a machina a parte. Tëgni sciaccou a frescion e tia a leva verso a primma.

– Coscì?

– Scì. Oua fanni comme t’aiva dito avanti, sensa stâ à mollâ tutt’assemme un di doî pedali.

English translation:
# Driving Lesson

“The first thing to do, even before starting the car, is to release the handbrake. Here we’re on flat ground, and in this case it’s already down.”

“And then?”

“Now turn the key and start the car. See how the dashboard lights up?”

“Well, now what do I do to get it moving?”

“First put on your seatbelt, you never know. Luckily this is an old car, otherwise warning lights would start going off.”

“It’ll be a miracle if I even get it moving, never mind needing a seatbelt…”

“Just do as I say, because if we get a ticket for not wearing seatbelts, you’re the one who’s paying. To get the car moving you need to lift your foot off the clutch pedal and gradually press down on the accelerator. Go on…”

[The car seems to start moving, but suddenly stalls]

“How come it’s not moving?”

“I told you to let the clutch out gently.”

“Any more gently than that…”

“Ah, look here, you were in second. You have to shift into first if you want the car to move. Keep the clutch pressed down and pull the lever towards first.”

“Like this?”

“Yes. Now do as I told you before, without suddenly letting go of either of the two pedals.”
Ligurian:
# Unna ciammata d’urgensa a-o lattonê

– Pronto, parlo co-o lattonê Parödi?

– Scì, son mi, scià me digghe.

– Scià sente, beseugna che scià vëgne subito.

– Oua, subito... Beseugna che piggemmo unn’appontamento. Sta settemaña chì son za squæxi delongo piggiou, quella ch’a vëgne ascì.

– No, pe piaxei, se scià peu scià vëgne subito, che chì semmo tòsto à bagno, beseugna che quarchedun o vëgne ciù fito che se peu.

– Cöse succede de coscì grave?

– Gh’é unna perdia inta cannâ che da-o lavello da coxiña a va drento a-a miagia. Chì no gh’é mòddo d’astallâla manco à ingheuggighe de piccagge e di strassoin in gio. Gh’é l’ægua che da doî giorni a va in sciô parchê, ch’o comensa fiña à insciâse.

– Pòsso dâghe o numero de un mæ collega, che fòscia o peu vegnî avviou. Ma scià sacce che un intervento d’urgensa o costa ciù tanto ch’o no vâ pe-o sòlito.

– Scì, m’ô figuo, ma chì gh’ò beseugno de quarchedun ch’o me ven à aggiuttâ o ciù fito che se peu, che sedonca me tocca pagâ ancon ciù tanto pe fâme cangiâ o parchê!

English translation:
# An Urgent Call to the Plumber

“Hello, am I speaking with Parodi the plumber?”

“Yes, this is he, how can I help you.”

“Listen, I need you to come right away.”

“Well, right away… We’ll need to set up an appointment. I’m already booked nearly all of this week, and next week too.”

“No, please, come right away if you can, we’re practically flooded over here, someone has to come as soon as possible.”

“What’s going on that’s so serious?”

“There’s a leak in the pipe that runs from the kitchen sink into the wall. There’s no way to stop it from here, not even by wrapping cloths and rags around it. Water has been spilling onto the parquet for two days now, and it’s even starting to swell.”

“I can give you the number of a colleague of mine, who might be able to come in a short time. But be aware that an emergency call-out costs more than the regular rate.”

“Yes, I can imagine, but what I need here is someone to come help me as soon as possible, otherwise I’ll end up paying even more to have the parquet replaced!”
Ligurian:
# A lavapiati a no særa

– Ti m’aggiutti a capî comm’a l’é che a lavapiati a no særa?

– Ti gh’aviæ misso drento tròppa röba… Ammia comm’a l’é piña… Beseugna comensâ à tiâ feua quello che gh’é drento pittin à pittin e ammiâ cöse gh’é che no a fa serrâ.

– Ò za levou sta poela e ste doe pugnatte, ma a no særa ancon…

– Oua gh’ammio… Ma quante vòtte gh’ò dito che i cuggiæ de legno no beseugna lavâli co-a lavapiati?

– Aggi paçiensa, ma no gh’ò testa de lavâli à man…

– Scì, ma dapeu no ti peu lamentâte se s’arroviñan. Mia chì quante gòtti che t’æ misso drento… Oua a særa?

– Na. N’accapiscio comme mai.

– Ghe saià quarcösa che fa contatto. Dagghe, leva tutto e ammia cöse gh’é che no va.

– Ninte, ò levou poele, pugnatte, gòtti e posate, ma a no se særa ancon.

– Ah, t’ô lì! Gh’ea o carrello de sotta ch’o l’ea pösou mâ, gh’ea uña de reua ch’a sciortiva da-e colisse. Oua a se særa torna. Che ti stagghi ciù attenta!

English translation:
# The dishwasher won’t close

“Can you help me figure out why the dishwasher won’t close?”

“You must have put too much stuff in it… Look how full it is… We need to start taking out what’s inside little by little and see what’s keeping it from closing.”

“I’ve already taken out this frying pan and two pots, but it still won’t close…”

“Let me have a look… But how many times have I told you that wooden spoons shouldn’t be washed in the dishwasher?”

“Sorry, but I don’t feel like washing them by hand…”

“Right, but then you can’t complain if they get ruined. Look how many glasses you’ve put in here… Does it close now?”

“No. I can’t figure out why.”

“There must be something making contact. Come on, take everything out and see what’s wrong.”

“Nothing. I’ve taken out pans, pots, glasses, and silverware, but it still won’t close.”

“Ah, there we go! The lower rack was sitting wrong, one of the wheels had come off the rails. Now it closes again. Be more careful!”
Ligurian:
# O restauro de un libbro antigo

– Bongiorno. Me son permisso de vegnî perché me pâ d’avei accapio che chì drento scià travaggian ascì con di libbri antighi, n’é vea?

– Ben, beseugna vedde quante vegio o l’é o libbro de che scià parla.

– Mah, vegio fòscia o no l’é guæi, ma o l’é abastansa mâ misso. L’ò attrovou inte un beuilo inte trabacche da cà de mæ madonnâ, in çimma a-o soâ. A dæta chì a dixe 1946.

– Scià fasse vedde. E ben, mâ misso o ô l’é seguo, scià l’ammie chì che röba. Diæ che a primma cösa a segge de dâ recatto a-a còsta de mòddo che e pagine staggan ferme, che sedonca, de sciardia ch’a l’é oua, ghe xeuan da tutte e parte. Dapeu a depende de quante scià veu che ghe travaggemmo. De seguo a covertiña a no se peu ciù sarvâ.

– Peccou, perché ghe tegniva.

– À sti sguari chì incangio se ghe peu dâ recatto pöcassæ de lengê.

– E o cô de pagine? A ciù parte a l’é ingiänia, me fa mäpró veddila.

– Quello ascì o se peu fâ. À tutti i mòddi beseugna che scià sacce che sto travaggio o l’à un çerto prexo.

– Mah, quante? O l’é un regòrdo de mæ madonnâ, quarche palanca ghe â caccio voentea.

– Mah, da-i 100 a-i 150 euro, pöcassæ.

– D’accòrdio.

– Aloa ô metto inta lista. Ghe vorrià quarche tempo, perché de sti tempi semmo pin de travaggio ch’o l’à ciù tanta urgensa. Avanti de træ settemañe l’é diffiçile che se ghe poemmo mette apreuvo.

– Va ben. Ghe lascio chì o mæ numero de telefono. Sprescia no ghe n’é. Quande scià l’é lesto co-o travaggio, scià me dagghe un ciammo.

English translation:
# The Restoration of an Old Book

“Good morning. I took the liberty of coming because I gather you also handle the restoration of old books here, is that right?”

“Well, it depends on how old the book you’re talking about is.”

“Hmm, perhaps it isn’t very old, but it’s in pretty bad shape. I found it in a trunk in the loft of my grandmother’s house, right up at the top of the attic. The date here says 1946.”

“Let me have a look. Well, it’s certainly in a sorry state, just look at this. I’d say the first thing to do is sort out the spine so the pages stay in place, otherwise, the way it’s worn now, they’ll fly off everywhere. Then it depends on how much you want us to work on it. The cover certainly can’t be salvaged.”

“What a shame, I was fond of it.”

“These tears, on the other hand, can be repaired fairly easily.”

“And the colour of the pages? Most of them have yellowed, it’s a sad sight.”

“That can be done too. In any case, you should know that this work comes at a certain price.”

“Well, how much? It’s a keepsake from my grandmother, I’m happy to put up some money.”

“Well, roughly between 100 and 150 euros.”

“All right.”

“Then I’ll put it on the list. It will take some time, because at the moment we’re swamped with more urgent jobs. It’s unlikely we’ll be able to get to it for another three weeks.”

“That’s fine. I’ll leave you my phone number. There’s no hurry. When you’ve finished the job, give me a call.”
Ligurian:
# Stradda Luccoi

– Scignoa, scignoa!

– Scì, scià me digghe!

– Sta chì a l’é stradda Luccoi?

– Na, me spiaxe, a l’é stradda San Lucca.

– E pe arrivâ in stradda Luccoi cöse devo fâ?

– Scià deve anâ drito de chì, dòppo un pö o s’attreuva in Banchi, scià gia à manciña pe stradda Orefici, sempre drito scin à che scià no s’attreuva in ciassa Sozzeia, m’arrecommando, primma gh’é un slargo che in sciâ drita o s’arve à Ciassa Campetto, scià no ghe dagghe a mente e scià vagghe drito. Comme dixeiva primma, quande scià s’attreuvià in ciassa Sozzeia, depoî scià l’avià doî carroggi: in sciâ manciña gh’é i Maxelli de Sozzeia, e in sciâ drita gh’é stradda Luccoi…

– Graçie, gentiliscima.

– De ninte, dovei.

English translation:
# Via Luccoli

“Excuse me, ma’am!”

“Yes, can I help you!”

“Is this via Luccoli?”

“No, I’m sorry, this is via San Luca.”

“And how do I get to via Luccoli?”

“You have to go straight that way, after a bit you’ll find yourself in piazza Banchi, turn left onto via Orefici, keep straight until you reach piazza Soziglia, but mind you, first there’s an opening that on the right leads into piazza Campetto, ignore it and keep going straight. As I was saying, when you get to piazza Soziglia, you’ll have two caruggi in front of you: on the left via Macelli di Soziglia, and on the right via Luccoli…”

“Thank you, you’re very kind.”

“Not at all, my pleasure.”
Ligurian:
# Dialogo pe telefono in sce unna giornâ a-a mæña

– Pronto?

– Ciao, Gioan, son mi.

– Ou, Manoælo, comm’anemmo?

– Ben, ben, chì in cà con l’äia condiçionâ, che se meue da-o cado... Comm’a l’é lì da ti?

– Eh, anche chì no se sa donde stâ...

– Fin à quande t’ê in vacansa?

– Fin à lunesdì ch’o vëgne, dapeu me toccâ torna anâ à guägnâme a suppa...

– Ben, aloa stanni à sentî, se ti n’æ coæ, doman mattin porriëscimo anâ à piggiâse un pö de fresco in sciâ mæña, con mæ moggê e i figgeu.

– Scì, ma à dex’oe ghe saià za trenteçinque graddi à l’ombra...

– Apòsta che t’ô diggo, besorriæ anâ fito. Arrivemmo che no gh’é nisciun, se piggemmo un pö de fresco, se n’emmo coæ femmo doî bolli e dapeu levemmo e tende.

– Mah, scì, pe mi... Donde e pe che oa?

– Se ti veu, passemmo à piggiâte co-a machina pe sett’oe, sette e un quarto, e anemmo à Camoggi. Pe eutt’oe doviëscimo arrivâghe.

– Bellan, ti me fæ stâ sciù à l’arba fiña in vacansa!

– Oua... Che tanto à çinqu’oe l’é za ciæo... Va ben, aloa semmo d’accòrdio?

– Va ben, va ben... Ti veu che pòrte un päsô o ò no ghe stà drento a-a machina?

– Se ti ô ceighi, o doviæ stâghe inta valixea. À tutti i mòddi, pòrtite ciufito un sciugaman e doe savatte.

– D’accòrdio. Quand’arrivemmo, magara avanti de chinâ in sciâ ciazza poemmo piggiâse dötrei tòcchi de fugassa...

– Scì, bravo, basta che no t’arrestan in sciô steumago comme l’urtima vòtta... Ma ammia che pe unz’oe, unze e meza, se n’anemmo.

– D’accòrdio! Va ben, aloa à doman!

– À doman, ciao!

English translation:
# Telephone Dialogue About a Day at the Seaside

“Hello?”

“Hi, Giovanni, it’s me.”

“Hey, Emanuele, how are you?”

“Fine, fine, I’m at home with the air conditioning on, since it’s deadly hot out there… How’s it going on your end?”

“Well, it’s deadly here too…”

“How long are you on holiday?”

“Until next Monday, then I’ll have to go back to earning my daily bread…”

“Well, listen then, if you feel like it, tomorrow morning we could go and get a bit of fresh air at the seaside, with my wife and the kids.”

“Yes, but by ten it’ll already be thirty-five degrees in the shade…”

“That’s exactly why I’m telling you, we’d need to go early. We arrive when there’s nobody around yet, we get a bit of fresh air, if we want we take a couple of dips and then we pack up.”

“Well, sure, fine by me… Where and what time?”

“If you like, we’ll come pick you up by car around seven, quarter past seven, and we’ll go to Camogli. We should get there by eight.”

“Geez, you’re making me wake up at the crack of dawn even on holiday!”

“Don’t be dramatic… It’s already daylight by five anyway… All right, so we’re agreed?”

“All right, all right… Do you want me to bring a beach umbrella, or won’t it fit in the car?”

“If you fold it up, it should fit in the trunk. In any case, bring a towel and a pair of flip-flops instead.”

“Agreed. When we get there, maybe before going down to the beach we could grab a few pieces of focaccia…”

“Yes, good idea, just so long as it doesn’t sit on your stomach like last time… But look, around eleven, eleven-thirty, we’re heading off.”

“Agreed! All right, see you tomorrow then!”

“See you tomorrow, bye!”
Ligurian:
# Da-o maxellâ

– Bongiorno. Sta domenega ch’a ven vorriæ fâ un barbecue con di amixi e aviæ beseugno de un pö de carne.

– Seguo. Inta quante ghe saian?

– Eh, ben ben, scià tëgne conto a-o manco unna dëxeña.

– Ben, chì gh’é da luganega in offerta, ma me n’é arrestou solo træ, che van comme o pan.

– Ben, intanto quelle ghe ê piggio. Dapeu scià me dagghe dötræ de ste costiggeue chì. De cöse son?

– Ste chì son de bæ, che se desfan in bocca.

– D’accòrdio. Dapeu no ô sò... Cöse ghe saiæ ancon de bon?

– De bon chì gh’é tutto. Dötrei peti de pollastro?

– Mah, magara quarcös’atro.

– Chì gh’é de porpette, ma diæ che no ghe vëgnan ben pe quello che scià l’à in mente voscià.

– Magara scià me dagghe trei ò quattro de sti spiedin chì.

– Ben. Quarcös’atro ancon?

– Scì, doî etti de sto xambon cruo, che s’ô mangemmo staseia tramezo à doe fette de pan. Graçie!

English translation:
# At the Butcher’s

“Good morning. Next Sunday I’d like to have a barbecue with some friends and I’ll need a bit of meat.”

“Of course. How many of you will there be?”

“Eh, quite a few, make it at least ten.”

“Well, I’ve got some sausages on special here, but I’ve only got three left, because they’re selling like hot cakes.”

“Well, in the meantime I’ll take those. Then give me a few of these chops. What are they?”

“These are lamb, they melt in your mouth.”

“All right. Then I don’t know… What else have you got that’s good?”

“Everything here is good. Some chicken breasts?”

“Hmm, maybe something else.”

“Here are some meatballs, but I don’t think they’re ideal for what you have in mind.”

“Maybe give me three or four of these skewers.”

“Fine. Anything else?”

“Yes, two hundred grams of this prosciutto crudo, we’ll have it tonight between two slices of bread. Thanks!”
Ligurian:
# I nevetti

– Scusa eh, ma ti peu reciammâ quello battoso alleitacogge de teu nevo? L’è tutto o tempo che o besiggia mæ nessa!

– Ma cöse ti veu? L’alleitacogge t’ê ti! No ti veddi che se demoan? Dapeu battoso e alleitacogge ti ô dixi a-i teu pænti che mæ nevo o l’é un bravo figgin!

– Oh cöse aviò mai dito! Mia che me son contegnuo! Avieva dovuo dî «grandiscima belliña» e dapeu «se demoan» pe un bello bellin! O se demoa solo teu neuvo, che ghe gusta fâ cianze i atri figgeu, perché o l’é unna legera comme o seu messiavo!

– Scì, teu nessa incangio a l’é unna santa! Quella bagascetta quande no t’ammii a te ghe mòlla çerti spellinsegoin, che ciù un pö gh’arresta a pelle inte die! Bagascia comme seu moæ, e böxarda comme o seu messiavo!

– Se parlemmo de bagasce beseugna nominâ a bonnanima de teu moæ, che a â dava in gio comme a no fïse a seu, che tra ti e tutti i teu fræ, no ghe n’é un ch’o s’assomegge a-o maio, quello pöveo becco che ti ti ciammavi poæ!

– Mia, lascia in paxe mæ moæ e mæ poæ! No ti devi manco nominâli e arruxentite a bocca, leugo de un leugo!

– Ma arruxentitela ti quella chintaña che ti gh’æ in mezo a-o moro, e vanni à dâ do cû!

– Un bellin che te neghe, Barudda, coscì ti taxi!

– Mia, me ne vaggo, sedonca te piggio à cäsci into cû!

– Scì, vorrieiva veddite, veggiusso!

– O l’à parlou o zoenòtto… [ammiando a nessa o sbraggia:] ANEMMO POLLIN, vëgni che te catto o gelato…

English translation:
# The Grandkids

“Excuse me, could you call back that pain-in-the-ass little brat of a grandson of yours? He’s been tormenting my granddaughter the whole time!”

“What do you want? You’re the pain in the ass! Can’t you see they’re having fun? And don’t you call my grandson a pain-in-the-ass brat – save that for your own relatives, my grandson is a good boy!”

“Oh, what did I even say! Look, I held back! I should’ve said ‘complete bastard’ and ‘having fun’ my ass! It’s only your grandson having fun, because he loves making other kids cry, since he’s a delinquent just like his grandfather!”

“Sure, your granddaughter is a saint instead! That little tramp, when you’re not looking, gives her such pinches the skin nearly comes off between her fingers! A whore like her mother and a liar like her grandfather!”

“If we’re going to talk about whores, we’ll have to mention your dear departed mother, who handed it out like it wasn’t even hers – between you and all your siblings, not one of you looks like the husband, that poor cuckold you called father!”

“You’d better leave my mother and father out of this! Don’t even mention them, and rinse out your mouth, you toilet of a toilet!”

“Rinse out your own, that sewer you’ve got in the middle of your face, and screw you!”

“May a dick choke you, you clown, so you’ll shut up!”

“Look, I’m leaving, otherwise I’ll kick your ass!”

“Yeah, I’d like to see that, you old wreck!”

“Listen to the young man… [turning to his granddaughter, he shouts:] LET’S GO, SWEETIE, come on, I’ll buy you an ice cream…”
Ligurian:
# L’Òpera

– Bello, propio bello! Son stæto ben! No me ô creddeiva… òh, me piaxe a muxica ma l’òpera a me fava poia, pensava de angosciâme, incangio me son propio demoou!

–Te l’aiva dito scì ò na che te saieiva piaxuo? Dapeu sti zoeni en bravi ben! Che voxe, che intonaçioin!

– Davei!

– No son ancon conosciui ma no manchià tanto che vegnian ben ben avvoxæ. E alloa no porriemo ciù permettiseli che i biggetti andian sciù de prexo.

– Ancon ciù erti de coscì? No l’é che ne l’aggen regallæ stavòtta i biggetti!

– Ma cöse ti dixi! Un allestimento de quella mersa a l’é unna röba ch’a costa un muggio de palanche! Gh’é i costummi, e scene, beseugna portâse apreuvo un exerçito de tecnichi, e no l’é miga comme o cine, che quande t’ê giou e montou o l’é tutto finio, chì tutte e seie se comensa da cappo, e ti ti pensi che tutte e seie gh’an o mæximo vestio? Quarcosa o faian doggio, pe fòrsa, sedonca con tutto quello suô…

– Eh, no gh’aiva miga pensou… dev’ëse pròpio unna fadiga do belliscimo mette sciù tutto quell’ambaradan tutte e seie.

– Pe no parlâ de quande cangian çittæ… no sò manco se ghe staggan drento co-e palanche, ançi, son seguo che no ghe â fan, sedonca no ghe saieva de beseugno de finançiamenti e sponsor… te pâ?

– Za. Scignifica che se no attreuvan di finaçiamenti no se porrian ciù fâ?

– A l’é unna costion de çerne: se quarchedun inti palaçi o pensià che l’òpera a segge unna röba tròppo çernua e pe pöchi, peu ëse ch’o pigge a deçixon de serrâ a borsa e scciao.

– Saieva un peccou mortale…

– Davei

English translation:
# The Opera

“Lovely, truly lovely! I had a great time! I didn’t think… oh, I like music but opera scared me, I thought I’d be bored, instead I really enjoyed myself!”

“Didn’t I tell you you’d like it, yes or no? And these young people are very good! What voices, what pitch!”

“Indeed!”

“They’re not well known yet but it won’t be long before they become very famous. And then we won’t be able to afford them anymore because the tickets will go up in price.”

“Even higher than this? It’s not as if they gave us the tickets this time!”

“What are you saying! A production like that costs a heap of money! There are the costumes, the sets, they have to drag along an army of technicians, and it’s not like the movies where once you’ve filmed and edited it’s all done, here every evening you start from scratch, and do you think every evening they have the same outfit? Some they’ll have to make double, no choice, otherwise with all that sweat…”

“Eh, I hadn’t even thought of it… it must be a hell of a job putting up that whole shebang every evening.”

“Not to mention when they change cities… I don’t even know if they break even with the money, in fact, I’m sure they don’t, otherwise there wouldn’t be any need for funding and sponsors… don’t you think?”

“Right. Does that mean if they don’t find funding they won’t be able to put it on anymore?”

“It’s a question of choices: if someone up in the offices decides that opera is too refined a thing and for too few, they might decide to close the purse and goodbye.”

“It would be a mortal sin…”

“Truly”
Ligurian:
# Unna reçetta pe-a pastasciuta

– Beseugna che ancheu poidisnâ ò tutt’a-o ciù doman anemmo à fâ a speisa, perché no n’arresta guæi ninte into frigo.

– E sedonca staseia cöse mangemmo?

– Beseugna che s’arrangemmo con quello pöco che gh’emmo.

[A-a seia]

– Ben, dæto che n’emmo attrovou o tempo pe anâ à accattâ da mangiâ, emmo da deuviâ quello che n’arresta into frigo. Inta despensa gh’é arrestou solo che un pö de taggiæn.

– E no porriëscimo commandâ quarcösa?

– Na, no gh’ò testa de spende di dinæ se gh’emmo da röba da deuviâ. Intanto chì gh’é un pö d’aggio. Piggia un cotello, peilo e taggilo à fettiñe ò à tocchetti.

– E dapeu cöse ne femmo?

– Femmo un soffrito e gh’azzonzemmo un pö de sarsa de tomata chì into fondo da bottiggia. Intanto levo da mezo anche sti tappani che son chì da unna vitta.

– T’ô chì, con l’aggio son za lesto, che tanto ghe n’ea arrestou ciù pöchi gæli. E oua?

– Oua beseugna che piggemmo un pö de vin gianco de mòddo da mettighe i tappani à mollo.

– Ti veu creâ quarche unna neuva bevidda?

– Na, fasso coscì pe levâghe o säio. Dapeu ghe caccemmo anche ste dötræ oive, ma a-a fin, che sedonca cheuxan e vëgnan coighegne.

– L’ægua a comensa à boggî. Caccio a pastasciuta?

– Aspeta ancon un pö, che i taggiæn cheuxan fito. Incangio n’ascordâte de cacciâghe un pö de sâ!

English translation:
# A Recipe for Pasta

“This afternoon, or tomorrow at the latest, we need to go grocery shopping, because there’s almost nothing left in the fridge.”

“Otherwise what are we going to eat tonight?”

“We’ll have to make do with the little we’ve got.”

[That evening]

“Well, since we didn’t find the time to go buy food, we’ll have to use whatever’s left in the fridge. In the pantry all that’s left is a bit of taglierini.”

“Couldn’t we just order something?”

“No, I don’t feel like spending money if we’ve got stuff to use up. Anyway, here’s a bit of garlic. Grab a knife, peel it and cut it into slices or little pieces.”

“And then what do we do with it?”

“We’ll make a soffritto and add a bit of tomato sauce from the bottom of this bottle. Meanwhile I’ll get rid of these capers too, they’ve been sitting here forever.”

“There, I’m done with the garlic, there were only a few cloves left anyway. Now what?”

“Now we need to take a bit of white wine to soak the capers in.”

“Are you trying to invent some new concoction?”

“No, I’m doing it to take away their overly salty taste. Then we’ll add these few olives too, but at the end, otherwise they’ll cook and turn stringy.”

“The water’s starting to boil. Should I throw in the pasta?”

“Wait a little longer, taglierini cook quickly. But don’t forget to add a bit of salt!”
Ligurian:
# Un invio à pattinâ

– Ou Gioan, t’aviësci coæ de sciortî con niatri doman poidisnâ?

– Mah, scì, tanto l’é sabbo e no gh’ò da travaggiâ. Cös’avei in cheu de fâ?

– An torna averto a pista de pattinaggio in çittæ e pensavimo d’anâ à fâ dötræ vire.

– Ah, ma ti ô sæ che mi no son bon à pattinâ.

– No fa ninte, te mostremmo noiatri. Ti veddiæ che dòppo pöco ti ghe piggi l’andio.

– Mah, magara saiò spoioso, ma gh’ò delongo poia de cointâ à scuggiâ e de rompîme l’òsso da testa.

– E oua, esagerou! Tutt’a-o ciù ti dæ do cû in tæra e ti te tii torna sciù, comm’emmo fæto tutti quand’emmo comensou à imprende.

– Mah, no son miga guæi seguo...

– N’aggi poia, te tegnimmo pe-a man e sedonca ti te peu tegnî ti mæximo à l’arrembaggia, a-o bòrdo da pista.

English translation:
# An invitation to skate

“Hey Giovanni, would you feel like coming out with us tomorrow afternoon?”

“Well, sure, it’s Saturday anyway and I don’t have to work. What do you have in mind?”

“They’ve reopened the skating rink in town and we were thinking of taking a couple of laps.”

“Ah, but you know perfectly well I can’t skate.”

“It doesn’t matter, we’ll teach you. You’ll see, you’ll get the hang of it in no time.”

“Well, maybe I’m a coward, but I’m always afraid of slipping and cracking my skull.”

“Come on, you’re exaggerating! At worst you’ll land on your backside and pick yourself up, like we all did when we started learning.”

“Well, I’m not so sure…”

“Don’t worry, we’ll hold your hand, or else you can hold on to the railing along the edge of the rink yourself.”
Ligurian:
# Prenotaçion a-o restorante

– Bongiorno. Parlo co-o restorante «O cuggiâ d’öo»?

– Scì, bongiorno, scià me digghe.

– Vorrieiva prenottâ unna töa pe staseia, à sette e meza.

– Scì, oua ammio se gh’é pòsto. Inta quante scià gh’en?

– Inta çinque.

– Pe çinque persoñe à sette e meza no gh’é pòsto. Doviëscimo ëse pin fin à neuv’oe.

– À neuv’oe me pâ un pö tardi… No se porrieiva fâ un pö ciù fito?

– Me rincresce, ma giusto ancheu emmo tutto coverto.

– D’accòrdio, graçie a-o mæximo. Scignoria e à reveise.

English translation:
# Restaurant Reservation

“Good morning. Am I speaking with the restaurant ‘The Golden Spoon’?”

“Yes, good morning, how may I help you.”

“I’d like to book a table for this evening, at seven thirty.”

“Yes, let me check if there’s any availability. How many of you?”

“Five.”

“For five people at seven thirty there’s no room. We should be fully booked until nine.”

“Nine seems a bit late to me… Couldn’t we make it a little earlier?”

“I’m sorry, but today in particular we have all our tables reserved.”

“All right, thanks anyway. Goodbye.”
Ligurian:
# Inta rionda

- Òh berödo! No ti veddi che son inta rionda e gh’ò a preçedensa?

– Mia, nescio do bellin: inta rionda t’ê introu quande mi aiva za passou i triangoli! Ea mi inta rionda! Ghe l’ò mi a preçedensa! Se t’avesci studiou pe-a patente, incangio d’accatâla, ti ô saviësci!

– E se ti no ti fïsci stæto in adobbo comme i fonzi, ti saviësci che quande un o l’é drento a rionda o gh’à a preçedensa

– Ou! T’ê sordo ò scemmo?! T’ò dito che gh’ea mi, inta rionda!

– Mia, vanni, che ancheu no gh’ò coæ de stâ apreuvo a-i vixonäi

– Vanni ti, e dinni à teu moggê che se pigge a çentoquattro che quelli comme tie van portæ in gio pe man comme i figgeu!

– Ma vanni à da do cû!

– Vannighe ti, belliña!

English translation:
# At the Roundabout

“Oh you idiot! Can’t you see I’m in the roundabout and I have the right of way?”

“Listen, you fucking idiot: you entered the roundabout when I’d already passed the give-way signs! I was the one in the roundabout! I’ve got the right of way! If you’d studied for your license instead of buying it, you’d know that!”

“And if you weren’t pickled like mushrooms in oil, you’d know that when someone is inside the roundabout, they have the right of way”

“Hey! Are you deaf or stupid?! I told you I was the one in the roundabout!”

“Look, just go, I don’t feel like dealing with crackpots today”

“You go, and tell your wife to apply for a disability allowance, because guys like you need to be led around by the hand like children!”

“Oh, fuck off!”

“Fuck off yourself, you bastard!”
Ligurian:
# Da-o sciorbettê

– Bongiorno. Pe mi, unna negia à trei gusti.

– Scì, scià me digghe.

– Mah, no saviæ… Merello… Bricòccalo… E dapeu…

[Passa vinti segondi]

– Scià l’à deçiso?

– Scì, scià l’ammie, no ô sò… Ghe n’ei da menta?

– A menta l’emmo finia. N’arresta o limon, a stracciatella, o torron…

– Mah, o limon, graçie.

– Ghe metto ascì un pö de panna in çimma? A vëgne çinquanta citti.

– Na, a va ben coscì. Graçie e à reveise.

English translation:
# At the Ice-Cream Shop

“Good morning. I’ll have a three-flavor cone.”

“Yes, go ahead.”

“Well, I’m not sure… Strawberry… Apricot… And then…”

[Twenty seconds go by]

“Have you decided?”

“Yeth, look, I don’t know… Do you have mint?”

“We’ve run out of mint. We still have lemon, stracciatella, nougat…”

“Well, lemon, thanks.”

“Shall I add a bit of whipped cream? It’s fifty cents.”

“No, that’s fine. Thank you and goodbye.”
Ligurian:
# Unna vinçita a-o semenäio

– Ou, Gioan! Cöse gh’é, t’æ a çigaa in sciâ canna?

– Son apeña stæto da-o stanco, e ammia un pö ti, in sciâ fin ò guägno a-o semenäio!

– Ou bellan, aloa beseugna che ti ne paghi da beive... E quante l’é che t’æ scheusso, se se peu domandâ?

– Pöcassæ setteçento euro, se se ghe leva e tasce e tutto o resto...

– Ah, me pensava ciù tanto. Quante l’é che ti zeughi? Saià dex’anni a-o manco?

– Fanni chinze ascì... No sò quante dinæ aviò cacciou inte tutti sti anni, no me ghe veuggio manco pensâ. Però dòppo tanto avei piggiou quarcösa a l’é unna satisfaçion.

– E oua cöse ti fæ con ste palanche? Vëgnan ben giusto pe passâse doî fin de settemaña inte quarche pòsto de mâ...

– E atro! Besorrià che ciamme quarchedun ch’o me ven à fâ quarche travaggio in casa, dæto comme l’é reduto i mòbili e a coxiña... Ançi, fòscia porrieiva pensâ fiña de cangiâ o cian de cottua e i feughi, che me sciorban un muggio de gazzo e me tocca pagâ un bestasso tutti i meixi apreuvo a-e bollette.

– Con quelli dinæ lì ti peu fâ giusto quello... Se ti ciammi un lattonê, un spegassin e un elettriçista che te vëgnan à fâ di loei in casa ti væ za feua speisa.

English translation:
# A Lottery Win

“Hey, Giovanni! What’s going on, why are you so cheerful?”

“I’ve just been to the tobacconist’s, and guess what, I’ve finally won the lottery!”

“Wow, then you have to buy us a drink… And how much did you collect, if I may ask?”

“More or less seven hundred euros, after taxes and everything else…”

“Ah, I thought it was more. How long have you been playing? At least ten years?”

“Make it fifteen… I don’t know how much money I’ve thrown away over all these years, I don’t even want to think about it. But finally getting something is a satisfaction.”

“And now what will you do with this money? It’s just enough to spend a couple of weekends at some seaside resort..”

“Yeah, right! I’ll have to call someone to fix up the house a bit, given the state the furniture and the kitchen are in… Actually, I might even think about changing the cooktop and the burners, which use up a ton of gas and I end up paying a fortune every month in bills.”

“With that amount you can just barely do that… If you call a plumber, a painter, and an electrician to do some work on the house, you’ll already exceed that sum.”
Ligurian:
# Into supermercou

– Boñaseia, çerco da fæña da fâ dôsci. Scià me porrieiva aggiuttâ?

– Scì, e fæñe en inte quello reparto lazù, vexin a-i produti de læte e a-i formaggi.

– Scì, ô sò, gh’ò za ammiou, ma no n’attreuvo.

– Gh’é unna sganzia piña de tante qualitæ de fæña, giusto de fronta à quella co-e pastesciute.

– Scì, ô sò, ma n’arriëscio à attrovâ a fæña che me serve à mi, ch’a l’é quella da fâ dôsci. Gh’é da fæña da fâ pan, pisse e tutto o resto, ma no quella ch’a me serve à mi.

– Scià me fasse vedde.

[Van da-a sganzia co-e tante qualitæ de fæña]

– Scì, de quella qualitæ che scià çerca no n’arresta, ma a doviæ arrivâ doman ò da chì à dötrei giorni.

– D’accòrdio, aloa çerco da unn’atra parte.

English translation:
# At the Supermarket

“Good evening, I’m looking for cake flour. Could you help me?”

“Yes, the flours are in that aisle over there, near the dairy and cheese section.”

“Yes, I know, I’ve already looked, but I can’t find it.”

“There’s a shelf full of different kinds of flour, right across from the one with the pasta.”

“Yes, I know, but I can’t find the flour I need, which is cake flour. There’s bread flour, pizza flour, and all the rest, but not the one I need.”

“Let me have a look.”

[They go to the shelf with the different kinds of flour]

“Yes, the kind you’re looking for is sold out, but it should arrive tomorrow or in a few days.”

“All right, then I’ll look elsewhere.”